मोहम्मद बिन क़ासिम सउदी अरब की खिलाफत (यानी -ख़लीफ़ा का शासन) का एक सिपहसालार यानी कि सेनापति था। उसका जन्म सउदी अरब के ताइफ़ नामक शहर में हुआ था। पिता की मृत्यु कम समय में होने के बाद उसके पिता के भाई हज्जाज़ बिन युसूफ ने उसका पालन पोषण किया। उसने बिन कासिम को युद्ध और प्रशासन कलाओं आदि की शिक्षा दी तथा उसकी शादी अपनी ही बेटी ज़ुबैदा से कर दी। हज्जाज़ उस वक्त इराक़ के राज्यपाल थे। हज्जाज़ ने ही उसे 17 वर्ष की आयु में मरकान तट के रास्ते सिंध पर हमले के लिए भेजा था। पाकिस्तान की मानें तो यह व्यक्ति जिसने उस वक्त के सिंध पर हमला किया था वह पहला पाकिस्तानी था। आश्चर्य की बात है कि उस वक्त पाकिस्तान की कल्पना तक नहीं की गई थी। 1953 में छपी टेक्स्ट बुक ‘फाइव इयर्स ऑफ़ पाकिस्तान’ में आया था। इसमें सिंध को दक्षिणी एशिया का पहला इस्लामिक प्रांत बताया गया जिसका कारण यह बताया गया कि मुहम्मद बिन कासिम ने सिंध पर ही हमला करके इस्लाम की बुनियाद डाली थी। भारत के लिए आज भी वह एक आक्रमणकारी था।